CELEX: 22022D1086
Language: lt
Date: 1643932800000
Title: EEE jungtinio komiteto sprendimas Nr. 38/2022 2022 m. vasario 4 d. kuriuo iš dalies keičiamas EEE susitarimo II priedas (Techniniai reglamentai, standartai, bandymai ir sertifikavimas) [2022/1086]

2022 6 30   
               
               
                  LT
               
               
                  Europos Sąjungos oficialusis leidinys
               
               
                  L 175/63
               
            
         EEE JUNGTINIO KOMITETO SPRENDIMAS Nr. 38/2022
         2022 m. vasario 4 d.
         kuriuo iš dalies keičiamas EEE susitarimo II priedas (Techniniai reglamentai, standartai, bandymai ir sertifikavimas) [2022/1086]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2021 m. sausio 20 d. Komisijos deleguotasis reglamentas (ES) 2021/715, kuriuo dėl veiklos vykdytojų grupėms taikomų reikalavimų iš dalies keičiamas Europos Parlamento ir Tarybos reglamentas (ES) 2018/848 (1);
                  
               
                     (2)
                  
                  
                     į EEE susitarimą turi būti įtrauktas 2021 m. gegužės 7 d. Komisijos deleguotasis reglamentas (ES) 2021/1189, kuriuo Europos Parlamento ir Tarybos reglamentas (ES) 2018/848 papildomas nuostatomis dėl konkrečių genčių ar rūšių ekologiškos įvairiarūšės medžiagos augalų dauginamosios medžiagos gamybos ir pardavimo (2);
                  
               
                     (3)
                  
                  
                     į EEE susitarimą turi būti įtrauktas 2021 m. vasario 22 d. Komisijos įgyvendinimo reglamentas (ES) 2021/279, kuriuo nustatomos išsamios Europos Parlamento ir Tarybos reglamento (ES) 2018/848 įgyvendinimo taisyklės dėl kontrolės ir kitų priemonių, kuriomis užtikrinamas atsekamumas ir atitiktis ekologinės gamybos ir ekologiškų produktų ženklinimo reikalavimams (3);
                  
               
                     (4)
                  
                  
                     į EEE susitarimą turi būti įtrauktas 2021 m. liepos 15 d. Komisijos įgyvendinimo reglamentas (ES) 2021/1165, kuriuo leidžiama ekologinėje gamyboje naudoti tam tikrus produktus ir medžiagas ir sudaromi jų sąrašai (4);
                  
               
                     (5)
                  
                  
                     Įgyvendinimo reglamentu (ES) 2021/1165 panaikinamas Komisijos reglamentas (EB) Nr. 889/2008 (5), išskyrus VII ir XI priedus, kurie toliau taikomi iki 2023 m. gruodžio 31 d. Reglamentas (EB) Nr. 889/2008 įtrauktas į EEE susitarimą, todėl jis turi būti išbrauktas iš EEE susitarimo, išskyrus VII ir XI priedus, kurie toliau taikomi iki 2023 m. gruodžio 31 d.;
                  
               
                     (6)
                  
                  
                     šis sprendimas susijęs su teisės aktais dėl maisto produktų. Teisės aktai dėl maisto produktų netaikomi Lichtenšteinui tol, kol jam taikomas Susitarimas tarp Europos bendrijos ir Šveicarijos Konfederacijos dėl prekybos žemės ūkio produktais, kaip nustatyta EEE susitarimo II priedo XII skyriaus įžangoje. Todėl šis sprendimas netaikomas Lichtenšteinui;
                  
               
                     (7)
                  
                  
                     todėl EEE susitarimo II priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo II priedo XII skyrius iš dalies keičiamas taip:
            
                        1.
                     
                     
                        54b punktas (Europos Parlamento ir Tarybos reglamentas (ES) 2018/848) papildomas šia įtrauka:
                        
                                    „–
                                 
                                 
                                    
                                       32021 R 0715: 2021 m. sausio 20 d. Komisijos deleguotuoju reglamentu (ES) 2021/715 (OL L 151, 2021 5 3, p. 1).“
                                 
                              
                  
                        2.
                     
                     
                        Po 54bh punkto (Komisijos įgyvendinimo reglamentas (ES) 2021/1378) įterpiami šie punktai:
                        
                                    „54bi.
                                 
                                 
                                    
                                       32021 R 1189: 2021 m. gegužės 7 d. Komisijos deleguotasis reglamentas (ES) 2021/1189, kuriuo Europos Parlamento ir Tarybos reglamentas (ES) 2018/848 papildomas nuostatomis dėl konkrečių genčių ar rūšių ekologiškos įvairiarūšės medžiagos augalų dauginamosios medžiagos gamybos ir pardavimo (OL L 258, 2021 7 20, p. 18).
                                 
                              
                                    54bj.
                                 
                                 
                                    
                                       32021 R 0279: 2021 m. vasario 22 d. Komisijos įgyvendinimo reglamentas (ES) 2021/279, kuriuo nustatomos išsamios Europos Parlamento ir Tarybos reglamento (ES) 2018/848 įgyvendinimo taisyklės dėl kontrolės ir kitų priemonių, kuriomis užtikrinamas atsekamumas ir atitiktis ekologinės gamybos ir ekologiškų produktų ženklinimo reikalavimams (OL L 62, 2021 2 23, p. 6).
                                 
                              
                                    54bk.
                                 
                                 
                                    
                                       32021 R 1165: 2021 m. liepos 15 d. Komisijos įgyvendinimo reglamentas (ES) 2021/1165, kuriuo leidžiama ekologinėje gamyboje naudoti tam tikrus produktus ir medžiagas ir sudaromi jų sąrašai (OL L 253, 2021 7 16, p. 13).“
                                 
                              
                  
                        3.
                     
                     
                        54ba punkto (Komisijos reglamentas (EB) Nr. 889/2008) tekstas išbraukiamas. Reglamento (EB) Nr. 889/2008 VII ir XI priedai toliau taikomi iki 2023 m. gruodžio 31 d.
                     
                  
         
            2 straipsnis
            
               Europos Sąjungos oficialiojo leidinio EEE priede skelbtini deleguotųjų reglamentų (ES) 2021/715 ir (ES) 2021/1189 bei įgyvendinimo reglamentų (ES) 2021/279 ir (ES) 2021/1165 tekstai islandų ir norvegų kalbomis yra autentiški.
         
         
            3 straipsnis
            Šis sprendimas įsigalioja 2022 m. vasario 5 d., jei pateikti visi pranešimai pagal EEE susitarimo 103 straipsnio 1 dalį (*), arba 2022 m. vasario 4 d. EEE jungtinio komiteto sprendimo Nr. 31/2022 (6) įsigaliojimo dieną, iš šių datų pasirenkama vėlesnė.
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2022 m. vasario 4 d.
            
               
                  EEE jungtinio komiteto vardu
               
               
                  Pirmininkas
               
               Nicolas VON LINGEN
            
         
         
            (1)  OL L 151, 2021 5 3, p. 1.
         
            (2)  OL L 258, 2021 7 20, p. 18.
         
            (3)  OL L 62, 2021 2 23, p. 6.
         
            (4)  OL L 253, 2021 7 16, p. 13.
         
            (5)  OL L 250, 2008 9 18, p. 1.
         
            (*)  Konstitucinių reikalavimų nenurodyta.
         
            (6)  Žr. šio Oficialiojo leidinio p. 49.